El turisme ofereix un mitjà privilegiat per sensibilitzar el gran públic respecte al medi ambient.
Igualment, presenta un fort potencial de suport a les activitats econòmiques tradicionals i a la millora de la qualitat de vida.
Ara bé, a fi de respondre a les exigències específiques dels espais protegits, cal que el turisme preservi el patrimoni sobre el qual es basa la seva activitat.
Això ens planteja el repte de buscar fórmules que garanteixin la qualitat del servei en el marc de la sostenibilitat en sentit ampli.
Un exemple d'iniciativa en el desenvolupament de models sostenibles és la Carta europea de turisme sostenible (CETS), aprovada el 1999.
La CETS és un model de gestió o una pauta de desenvolupament turístic sostenible elaborada per representants europeus dels espais protegits i els empresaris turístics, i significa la voluntat de les institucions encarregades de la gestió dels espais i dels professionals del turisme d'afavorir un turisme que compleixi els principis del desenvolupament sostenible.
Foment de la cooperació amb el sector turístic.
Definició d'una estratègia i un pla de actuació a 5 anys.
Oferir una experiència d'alta qualitat als visitants.
Promoure productes turístics que permetin descobrir i entendre el territori.
Formar als actors del turisme en temes de sostenibilitat.
Mantenir, millorar la qualitat de vida de la població local.
Augmentar els beneficis del turisme per a la economia local.
Ordenar i gestionar la freqüentació turística.
L'entitat gestora i garant de la CETS és la Federació EUROPARC, una organització que reuneix espais naturals protegits de 39 països d'Europa.
La Federació EUROPARC ha desenvolupat la metodologia d'adhesió i concedeix la CETS als espais protegits en els quals verifica que existeix un compromís d'aplicar els principis de turisme sostenible.
El sistema d'adhesió a la CETS és un acord voluntari que compromet els signataris (gestors dels espais naturals protegits, empresaris locals i altres actors locals) a dur a terme una estratègia local a favor d'un turisme sostenible.
El mes de novembre de 2014 el Parc Natural comença a treballar en l'estratègia CETS gràcies al suport territorial i l'interès que desperta la proposta i es constitueix el primer Fòrum Permanent com a organització del treball participatiu i també el Grup de Treball.
En el Fòrum hi participen al voltant de 40 persones de diferents interessos i sectors econòmics del territori del parc i es constitueix com un òrgan de debat, consulta i de participació directa i individual.
El grup de treball és el grup operatiu representat per les entitats següents:
• Consell Comarcal del Baix Empordà
• Servei de Parcs Naturals de la Generalitat.
D'Empresa i Ocupació de la Generalitat
• Museu de la Mediterrània Can Quintana
• Club nàutic l'Estartit, Club Nàutic l'Escala, Associació La Llevantina
• Associació de Centres d'Immersió, Estació Nàutica de l'Estartit
• Associació de càmpings de Girona, Associació d'apartaments de l'Estartit.
• Associació turística de Pals, Associació de comerciants de Pals
• Associació de defensa vegetal de Pals
• Confraria de pescadors de l'Escala
• Confraria de pescadors de l'Estartit
• Associació de guies de l'Empordà Guiem
• Representació de les empreses de cicloturisme
Al llarg de l'any 2015 tant el Fòrum com el Grup de treball s'han reunit diverses vegades per tal de treballar en l'estratègia de turisme sostenible al parc, per acabar concretant i definint un model que parteix d'una diagnosi sobre l'estat actual del territori en relació als 10 principis bàsics de la Carta i que acaba definint una estratègia i un programa d'actuacions.
Durant el mes de desembre de 2015 aquest model és presentat com a candidatura a l'obtenció de la Carta a la Federació Europarc.
Tots els documents presentats són consultables aquí.